Publication: Magyar Közlöny
Issue: MK-2001-67 (Year: 2001, Number: 67)
Era: 1990-2004
Section: h) az a)—g) pont hatálya alá nem tartozó, de a nemzetbiztonsági szolgálatokról szóló 1995. évi CXXV. törvény,
Paragraph Index: 571

31. § (1) A köztisztviselő — külön törvényben írtakon túlmenően — osztályvezetői, főosztályvezető-helyettesi, főosztályvezetői megbízást kaphat közigazgatási szerv, illetve a munkamegosztás szempontjából elkülönült szervezeti egység vezetésére. Legfeljebb kettő főosztályvezetőhelyettesi megbízás — a főosztályvezető helyettesítésére — szervezeti egység vezetése nélkül is adható, ha a főosztályvezetőt a főosztály vezetésén túlmenően egyéb rendszeres feladat ellátásával is megbízták, vagy a főosztály létszáma, illetve belső szervezeti tagozódása ezt indokolttá teszi. Megbízás esetén a vezető részére a vezetői beosztással kapcsolatos munkaköri leírását át kell adni.

Source: https://magyarkozlony.hu/hivatalos-lapok/947fbabdeb9a66991781595dfd1a7af8267b010b/dokumentumok/8a9de9b64d98c45d818255fcfc53bb2775bcbe4f/letoltes